stanford-oval/wikipedia huggingface dataset:
Command & Conquer: Generals Zero Hour
Pelaaminen > Uudistukset > China

China: Kiina on samanlainen kuin aiemmassa Generalsissa, paitsi että Kiinalle on tullut Listening outpost, Helix ja Internet Center, johon hakkerit voi laittaa hakkeroimaan rahaa. Internetkeskuksesta saa myös vakoilupäivityksiä. Helixiin saa päivitettyä Battle Bunkerin, Gattling cannonin, Propaganda towerin ja Napalm bombin. Napalm Bomb -päivityksellä Helix voi pudottaa pieniä napalm-pommeja kohteen päälle. MiGeihin voi ostaa War Factorysta päivityksen ”Black Napalm”, jolloin MiGin liekkimeri on tehokkaampi.
China Tank General: Tank Generalin jalkaväki (esimerkiksi hakkerit) maksavat enemmän verrattuna muihin, mutta tankit ovat sitäkin parempia. Tank Generalilla kaikki tankit ovat valmiiksi ylennettyjä. Emperor-tankeissa (korvaavat muiden Kiinojen Overlordit) on valmiiksi propaganda tower, joka korjaa tankkia ja lähiyksiköitä. Niihin voi vielä asentaa ”Gattling Cannon” -päivityksen, joka tuhoaa jalkaväen, lentokoneet, helikopterit ja paljastaa stealth-yksiköt. Battlemasteriin voi ostaa Propaganda centeristä ”autoloader”-päivityksen, jonka ansiosta Battlemaster voi ampua useampia kertoja putkeen. Battlemasteriin voi myös general-bonuksella laittaa heti alkuun kaksi ylennystä, mikä tekee siitä erittäin tehokkaan.
China Infantry General: Jalkaväen oma kenraali. Infantryn jalkaväellä on kaikilla automaattisesti yksi ylennys, myös Black Lotuksella, joka valloittaa rakennukset nopeammin. Tällä kenraalilla on Red guardien tilalla Mini-gunner joka on erittäin tehokas jalkaväkeä ja ilmavoimia vastaan. Jalkaväen hakkerit ovat näkymättömiä sekä haksaavat rahaa alussa enemmän ylennyksen ansiosta. General-bonuksella saa Mini-gunnereille kaksi ylennystä. Infantry ei saa paljoakaan tankkeja, mutta sillä on useita miehistönkuljetustankkeja, muun muassa assault troop transport ja attack outpost, joilla on erona tavallisen Kiinan vastaaviin se, että jalkaväki pystyy ampumaan niiden sisältä. Jalkaväen bunkkerit ovat Fortified Bunkereita, joihin mahtuu kymmenen miestä, ja muilla Kiinoilla mahtuu vain viisi. Fortified Bunkerissa on myös automaattisesti miinoitus ympärillä. Kenraali ei ole vastassa General’s Challengessa.
China Nuke General: China Nuke General luottaa ydinaseteknologiaan. Sillä on esimerkiksi parempi mattopommitus kuin muilla Kiinoilla: Nuke Generalin mattopommituspommien mukana tulee ydinjätettä, joka tekee pommeista tehokkaampia. Nuclear Missile on halvempi kuin muilla (normaalisti 5 000, Nuke Generalilla 4 500), samoin Nuke Cannonit. Ydinlaitos tuottaa enemmän sähköä kuin muilla Kiinoilla, mutta se on myös hieman kalliimpi. Battlemaster -ja Overlord tankit ovat nopeampia kuin Tank Generalilla tai Kiinalla, mutta nämä tankit myös räjähtävät tuhoutuessaan aiheuttaen lähellä oleville yksiköille vahinkoa, ellei tankkeihin osta Isotope Stability -päivitystä. Koska ”Nuke General” luottaa ydinase teknologiaan on myös Mig-hävittäjiin ja Helix-koptereihin asennettu pienet ydinpommit napalm-pommien sijaasta.
Pelaaminen > Uudistukset > GLA

GLA: GLA:n uutuuksia ovat Battle Bus, Saboteur ja Combat Cycle. Saboteur on aina stealthed ja voi sabotoida vastustajan rakennuksia. Jos saat Sabouteurin vastustajan Command Centreen, kaikki hänen General Promotioninsa nollaantuvat, tai jos saat sen superaseeseen, niin sekin nollaantuu ja kyseisen superaseen ajanlasku alkaa alusta. GLA voi myös rakentaa valerakennuksia, jotka voi myöhemmin ylentää oikeiksi. Kaikki puolustukset voi naamioida Camoflauge-verkoilla näkymättömiksi.
GLA Toxin General: Kuten nimi sanoo, GLA Toxin on erikoistunut myrkkyyn. Palacesta saa päivityksiä, joista myrkky-yksiköistä ja muista myrkkyhyökkäyksistä tulee tehokkaampia. Rebelin tilalla on Toxin Rebel, joka ampuu pelkkää myrkkyä. Tehokas jalkaväkeä vastaan. Toxin Generalin SCUD Stormista tulee syövyttävää myrkkyä. Toxinin Scorpion tankin ammuksista tulee myrkkyä (GLA:lla joutui tekemään päivityksiä, ennen kuin tämä oli mahdollista). Toxinin SCUD Launcher tekee vähemmän vahinkoa, kuin GLA:n.
GLA Demolition General: Räjähdeasiantuntija. Demolitionin Jarmen Kell pystyy asettamaan räjähteitä tankkeihin ja rakennuksiin. SCUD Stormeista ja SCUD Launchereista ei tule myrkkyä vaan pelkkä räjähdys. Demolitionin yksi SCUD Storm riittää tuhoamaan minkä tahansa superaseen, toisin kuin muiden kenraaleiden superaseet. Demo Trapit ovat erittäin tehokkaita johtuen niiden lisätystä räjähdysvoimasta. Terroristit aiheuttavat rajumman räjähdyksen ja samoin Bomb Truck, joka on myös halvempi. Demolition Generalilla Combat Cycle on varustettu terroristilla, joka tekee tästä erittäin tehokkaan. Demolitions Ability -päivitys mahdollistaa jokaisen oman yksikön tai puolustusrakennuksen räjähtämään käskystä. Demolition General ei ole vastassa General’s Challengessa.
GLA Stealth General: Kyky tehdä kaikki rakennukset näkymättömiksi. Puolustusrakennukset ja Rebelit ovat valmiiksi näkymättömiä. Hijacker voi ottaa haltuunsa minkä ajoneuvon tahansa. Yksiköt voi tehdä myös näkymättömiksi tietyn ylennyksen avulla (GPS Scrampler). Stealth ei saa Scorpion tankkeja, SCUD Launchereita eikä Marauder-panssarivaunuja. SCUD Storm on samanlainen kuin tavallisella GLA:lla.
Pelaaminen > Uudistukset > Muut

Peliin on tehty myös muita pieniä parannuksia. Esimerkiksi superaseet, ilmaiskut sekä muut ylennykset voi valita oikeasta reunasta pienenä kuvakkeena, ja tietenkin alkuvalikon ”taustaelokuva” on vaihdettu erilaiseksi. Skirmishissä voit myös rajoittaa superaseiden määrää. Peliin on myös asetettu muutamia uusia ”pikanäppäimiä”.
Pelaaminen > Uudistukset > Online

Tavallisessa Generals-pelissä jokaisesta ottelusta sai merkinnän (voitto, häviö, disconnect). Zero Hourissa saa merkintöjä vain ns. ”Record Stats” -otteluista, joissa on käytössä pelkästään viralliset kartat. Lisäksi on ”No Record Stats” -otteluita, jotka voivat olla minkälaisia vaan, missä kentässä vaan, millä rahasummalla vaan. Esimerkiksi loputtomilla rahavaroilla tai ilman rahaa. Näistä otteluista ei saa merkintää.
Pelaaminen > Uudistukset > Modit

Peliin on olemassa myös modeja, joilla peliin saa lisää yksikköjä ja erilaisen ulkomuodon.
Aiheesta muualla

Viralliset sivut (englanniksi)
Command & Conquer: Generals Zero Hour - Planet C&C-sivustolla (Arkistoitu – Internet Archive) (englanniksi)
-pelisarja
| --- | --- |
Command & Conquer -pelit:   Tiberian Dawn The Covert Operations  Gold  Tiberian Sun Firestorm  Renegade  3: Tiberium Wars Kane's Wrath  4: Tiberian Twilight  Tiberium Alliances 
Red Alert -pelit:   Red Alert Counterstrike  Aftermath  Red Alert 2 Yuri's Revenge  Red Alert 3 Uprising  Red Alert (iOS) 
Generals -pelit:   Generals (Zero Hour)  Command & Conquer (2013) 
Muuta:   Command & Conquer -pelisarjan ryhmäkunnat  Command & Conquer Remastered Collection  Kane  Renegade X  Tiberium 
Kuvankaappaus pelistä
Laser-kenraalin joukkoja hyökkäämässä
Assetto Corsa Competizione

| Assetto Corsa Competizione |
| --- | --- |

Kehittäjä:  Kunos Simulazioni
Julkaisija:  Kunos Simulazioni ja 505 Games
Jakelija:  Humble Store, Steam, PlayStation Network, Xbox network, PlayStation Store ja Microsoft Store
Pelisarja:  Assetto Corsa
Julkaistu:   29. toukokuuta 2019
Lajityyppi:  simulaatiopeli, ajopeli
Pelimuoto:  yksinpeli ja moninpeli
Ikäluokitus:  ESRB: Kaikenikäisille 
Alusta:  Windows
Lisenssi:  Suljettu lisenssi
Jakelumuoto:  Digitaalinen jakelu
Lisää peliartikkeleitaVideopelien teemasivulla
Assetto Corsa Competizione on Kunos Simulazionin kehittämä autosimulaattoripeli, joka on seuraaja Assetto Corsalle. Tammikuussa 2018 kehittäjät ilmoittivat Blancpain GT -sarjan kanssa kehitettävästä simulaatiosta. Kesällä 2018 julkaistavassa Competizione-versiossa on grafiikkamoottorina Unreal Engine 4. Grafiikkamoottorin vaihtaminen mahdollistaa dynaamisen vuorokauden ja säätilan vaihtelun.
Peli on julkaistu early access -versiona Steam-palvelussa 12. syyskuuta 2018 ja se on virallisesti julkaistu 29. toukokuuta 2019.
FIA valitsi pelin FIA Motorsport Games esports-kilpailuun vuodelle 2022.
Aiheesta muualla

Assetto Corsa Competizione MobyGamesissa (englanniksi)
Arzani-Volpini

| Arzani-Volpini |
| --- | --- |
Koko nimi:  Scuderia Arzani-Volpini
Päämaja:  ?
Perustajat:  Gianpaolo Volpini Egidio Arzani
Tunnetuimmat kuljettajat:   Luigi Piotti
Moottorit:  Maserati
Saavutukset Formula 1:n MM-sarjassa
Ensimmäinen kilpailu:  Italian Grand Prix 1955
Kilpailuja:  1
Valmistajien maailmanmestaruuksia:  0
Kuljettajien maailmanmestaruuksia:  0
Voittoja:  0
Paalupaikkoja:  0
Nopeimpia kierroksia:  0
MM-pisteitä:  0
Viimeinen kilpailu:  Italian Grand Prix 1955
Arzani-Volpini (tunnettu myös nimellä Scuderia Volpini) oli italialainen Formula 1 -talli, jonka perustivat Gianpaolo Volpini ja Egidio Arzani. 
Talli osallistui vain yhteen Formula 1 -kilpailuun, vuoden 1955 Italian GP:hen. Luigi Piotti ajoi autoa, mutta ei päässyt starttaamaan kilpailuun.
Tilastot ja saavutukset F1-sarjassa

(avain)
| Vuosi | Malli | Moottori | Renkaat | Kuljettajat | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- | --- | --- | --- | --- |
| 1955 | Arzani-Volpini Special | Maserati L4 | P |  | ARG | MON | 500 | BEL | NED | GBR | ITA |
| 1955 | Arzani-Volpini Special | Maserati L4 | P |  Luigi Piotti |  |  |  |  |  |  | DNS |
Volpini-kilpa-auto vuodelta 1958.
Assia Djebar

| Assia Djebar |
| --- | --- |
 Assia Djebar (1992).
Henkilötiedot
Koko nimi:  Fatima-Zohra Imalayen
Syntynyt: 30. kesäkuuta 1936 Cherchell, Ranskan Algeria
Kuollut: 6. helmikuuta 2015 (78 vuotta) Pariisi, Ranska
Kansalaisuus:  Algeria
Ammatti:  kirjailija, käsikirjoittaja ja elokuvaohjaaja
Ohjaaja
Taiteilijanimet:  Assia Djebar
 Nimikirjoitus
Aiheesta muualla
IMDb 
Fatima-Zohra Imalayen, pseudonyymiltään Assia Djebar (30. kesäkuuta 1936 Cherchell, Ranskan Algeria – 6. helmikuuta 2015 Pariisi, Ranska) oli algerialainen kirjailija. Hän tuli tunnetuksi feministisestä lähestymistavastaan. Hänen tuotantoonsa kuuluu romaaneja, novelleja, runoutta ja näytelmäkirjallisuutta; lisäksi hän kirjoitti elokuviin käsikirjoituksia ja ohjasi useita elokuvia.
Djebar syntyi Cherchellissä ja pääsi vuonna 1955 Pariisin École normale supérieureen. Hän julkaisi ensimmäisen romaaninsa La soifin vuonna 1957; isänsä reaktiota pelätessään hän oli ottanut käyttöönsä taiteilijanimen. Hän solmi vuonna 1958 ensimmäisen avioliittonsa Ahmed Ould-Rouïsin kanssa.
Erottuaan Assia Djebar meni vuonna 1980 uusiin naimisiin algerialaisen runoilija Malek Alloulan kanssa. Assia Djebar oli New Yorkin yliopiston ranskankielisen kirjallisuuden professori ja vuoden 1996 Neustadt-palkittu. Hän oli toistuvasti ehdolla Nobelin kirjallisuuspalkinnon saajaksi.
Vuodesta 2005 Assia Djebar täytti Ranskan akatemian viidennen paikan. Hän kuoli pariisilaisessa sairaalassa 6. helmikuuta 2015.
Teoksia

La soif (1957)
Les impatients (1958)
Les enfants du Nouveau Monde (1962)
Les Alouettes naïves (1967)
Poème pour une algérie heureuse (1969)
Rouge l’aube (1969)
L’Amour, la fantasia (1985)
Ombre sultane (1987)
Loin de Médine (1991)
Vaste est la prison (1995)
Le blanc de l’Algérie (1996)
Femmes d’Alger dans leur appartement (2002)
La femme sans sépulture (2002)
La disparition de la langue française (2003)
Bambuenglanti

| Bambuenglanti> Tiedot |
| --- | --- |
Alue:   Japani  Etelä-Korea
Ajoitus:  1950-luku–
Sija:  ei 100 suurimman joukossa
Kielitieteellinen luokitus
Kielikunta:  Pidginkielet
ISO 639-3:  -
 Ohje 
Bambuenglanti (englanniksi Bamboo English) on englantiin perustuva pidginkieli, jota puhuttiin Yhdysvaltain Japanin sotilastukikohtien läheisyydessä toisen maailmansodan päättymisen jälkeen. Japanin lisäksi sitä käytettiin myös Etelä-Koreassa ja Boninsaarilla.
Esimerkkifraaseja bambuenglannista:
| Bambuenglanti | Englanti | Suomi |
| --- | --- | --- |
| How much you speak, papa-san | Name your price? | Mikä on pyytämäsi hinta? |
| You number one washer-washee ketchee; number one presento hava-yes. | If you do my washing satisfactorily,  I pay you well. | Jos peset pyykkini huolellisesti, maksan sinulle hyvin. |
Anne Kovalainen

| Anne Kovalainen> Henkilötiedot |
| --- | --- |
Syntynyt: 1960
Kansalaisuus:  Suomi
Ammatti:  liiketoimintaosaamisen ja yrittäjyyden professori, Minna Canth -akatemiaprofessori (2010–2014)
Koulutus ja ura
Instituutti:  Turun yliopisto
Anne Kovalainen (s. 1960) on Turun yliopiston yrittäjyyden ja liiketoimintaosaamisen professori.
Henkilöhistoria

Kovalainen toimi tasa-arvoon ja sukupuolentutkimukseen keskittyneenä Minna Canth -akatemiaprofessorina kauden 2010–2014. Hän on toiminut vierailevana professorina Britanniassa ja Australiassa, minkä lisäksi hän on ollut vierailevana tutkijana useissa yliopistoissa (Stanfordin yliopisto, LSE, Massachusettsin yliopisto, Bradford University, Roskilden yliopisto). Koulutustaustaltaan hän on sosiaaliekonomiasta väitellyt kauppatieteen tohtori.
Julkaisuja

Anne Kovalaisen kirjallinen tuotanto sisältää paitsi tieteellisiä artikkeleita, myös useita oppikirjoja ja kokoelmateosten lukuja, kuten seuraavat.
Poutanen, S. & Kovalainen, A. (2016) Transforming the Tide: Women Innovators in Old and New Economy. Palgrave Macmillan. Tulossa.
Eriksson, P. & Kovalainen, A. (2016) Qualitative Methods for Business Research. 2nd renewed and extended edition. SAGE: London.
Kovalainen, A. & Poutanen, S. (2016) Entrepreneurialism and Professionalism. Tulossa osana teosta Routledge Companion on Professions and Professionalism. Eds. M. Dent, I. Bourgeault, J.L. Denis and E. Kuhlmann. London, Routledge.
Kovalainen, A. & Sundin, E. (2012) Entrepreneurship in Public Organizations. Teoksessa Hjorth, D. (ed.) Handbook in Organizational Entrepreneurship. Edward Elgar Ltd. London. Chapter 15.
Aiheesta muualla

Ykkösaamu: Työelämä ja talous muutoksessa - Vieraana professori Anne Kovalainen (14 min, radio-ohjelma, kuunneltavissa verkossa ja ladattavissa podcastina) (areena.yle.fi)
Anne Heche

| Anne Heche |
| --- | --- |
 Anne Heche vuonna 2014.
Henkilötiedot
Koko nimi:  Anne Celeste Heche
Syntynyt: 25. toukokuuta 1969 Aurora, Ohio, Yhdysvallat
Kuollut: 11. elokuuta 2022 (53 vuotta) Los Angeles, Kalifornia, Yhdysvallat
Kansalaisuus:   Yhdysvallat
Puoliso:  Coleman ”Coley” Laffoon (vih. 2001; ero 2009)
Lapset:  2
Näyttelijä
Aktiivisena:  1987–2022
Merkittävät roolit:  Maggie Pistone (Donnie Brasco) Laura (Puhumalla paras) Marin Frist (Teoria miehistä)
Palkinnot
 Soap Opera Digest (1989, 1992)  Daytime Emmy (1991)  NBR Award (1997)  Audience Award (2000)  Lucy Award (2000) 
Aiheesta muualla
IMDb 
Elonet
Anne Celeste Heche [heɪtʃ] (25. toukokuuta 1969 Aurora, Ohio – 11. elokuuta 2022 Los Angeles, Kalifornia) oli yhdysvaltalainen näyttelijä. Hänet palkittiin Daytime Emmyllä kaksoisroolistaan saippuasarjassa Another World. Hän oli pääroolissa sarjassa Teoria miehistä ja näytteli myös useissa menestyselokuvissa 1990-luvulla.
Heche tunnetaan myös myrskyisästä yksityiselämästään, johon kuului rikkinäinen lapsuus, päihdeongelmat ja 1990-luvun loppuun ajoittunut kohusuhde Ellen DeGeneresin kanssa.
Perhetausta ja nuoruus

Anne Heche syntyi Ohion Aurorassa vuonna 1969. Hänen vanhempansa olivat konservatiivikristittyjä; isä Don Heche oli baptistien kuoronjohtaja ja äiti Nancy oli kotiäitinä. Heche oli nuorin viidestä sisaruksesta. Hänen lapsuudessaan perhe muutti usein ympäri Ohioa ja myöhemmin New Jerseyä. Heche oli 13-vuotias, kun hänen isänsä kuoli aidsiin. Hänen mukaansa isä oli saanut sairauden homoseksistä ja salannut homoseksuaalisuutensa perheeltään. Heche väitti myös isänsä raiskanneen hänet lapsena useasti ja saaneensa isältään sukuelinherpeksen. Perheen muut jäsenet kiistivät väitteet.
Hechen isän kuolema jätti perheen taloudelliseen pulaan, vaikka tämä oli jo ollut asumuserossa perheestään. Heche löysi töitä ravintolateatterista, jossa hän ansaitsi 100 dollaria viikossa. Heche muisteli: ”Löysin taivaan näyttämöltä. Minulle annettiin mahdollisuus kokea iloa ja elämää, jota ei ollut perheessäni”.
Kolme kuukautta isän kuoleman jälkeen Hechen isoveli Nathan kuoli 18-vuotiaana auto-onnettomuudessa. Heche arveli myöhemmin veljensä kuolemaa itsemurhaksi. Hän muutti tapahtuman jälkeen äitinsä ja sisarensa Abigailin kanssa yhden makuuhuoneen asuntoon Chicagoon lähelle sukulaisiaan. Heche kävi Chicagossa edistyksellistä Francis W. Parker Schoolia, jossa hän jatkoi aktiivisesti näyttelemistä draamakursseilla. Kun hän oli 16-vuotias, kykyjenetsijä huomasi hänet koulunäytelmässä ja tarjosi koekuvausta saippuasarjaan As the World Turns. Heche kävi New Yorkissa koe-esiintymässä, ja hänelle tarjottiin osaa. Heche ei kuitenkaan voinut muuttaa New Yorkiin kesken kouluvuoden ja ilman huoltajaa, koska oli yhä alaikäinen, joten hän ei ottanut roolia vastaan.
Näyttelijänura

Hechelle tarjottiin toista koe-esiintymistä vuonna 1987, kun hänen viimeinen kouluvuotensa oli lopuillaan. Hän aloitti näyttelijän uransa heti valmistuttuaan high schoolista ja muutti New Yorkiin Another World -saippuasarjaa varten. Hän näytteli Another Worldissa vuosina 1987–1991 ja voitti muun muassa Daytime Emmyn vuonna 1991. Heche näytteli kaksoisroolissa kaksosia, joista toinen oli ystävällinen ja miellyttävä ja toinen hieman ilkeä ja särmikäs. Hän lähti sarjasta neljän vuoden jälkeen, koska ei kokenut saavansa oikeaa uraa saippuasarjan kautta. Seurasi rooleja televisioelokuvissa, jotka veivät Hecheä vähitellen kohti suuria tuotantoja.
Hechen ensimmäinen elokuva oli An Ambush of Ghosts (1993), mutta hänen ensimmäinen merkittävä elokuvansa oli Donnie Brasco (1997). Siinä hän näytteli Johnny Deppin esittämän peitetehtävässä toimineen FBI-agentin vaimoa. Heche oli seuraavaksi mukana muun muassa elokuvissa Tulivuori (1997) ja Wag the Dog – häntä heiluttaa koiraa (1997). Hän oli yhdessä Harrison Fordin kanssa pääroolissa romanttisessa elokuvassa Kuusi päivää, seitsemän yötä (1998). Heche oli hieman aiemmin aloittanut suhteen televisiokoomikko Ellen DeGeneresin kanssa. Elokuva oli lippukassamenestys, mutta Hechen ura kärsi siitä pahoin. Ennakkoluuloja heterosta roolihahmosta ja tosielämän lesboromanssista ruodittiin julkisesti, ja Heche koki tämän vuoksi joutuneensa Hollywoodin mustalle listalle. Heche kertoi myöhemmin, että suhde stigmatisoi hänet niin pahasti, ettei hän saanut vuosikymmeneen tuottajilta lainkaan rooleja.
Hechen 1990-luvun lopun elokuvia olivat Paluu paratiisiin ja Gus Van Santin ohjaama Psycho, joka on Alfred Hitchcockin Psykon uudelleenfilmatisointi. Hechen Broadway-debyytti tapahtui näytelmässä Proof (2002). Komediasta Twentieth Century (2004) Heche sai Tony-palkintoehdokkuuden.
Televisioelokuvasta Gracie’s Choice (2004) Heche oli ehdokkaana Emmyyn. Sen jälkeen hän näytteli perhedraamassa Everwood ja sai vuonna 2006 oman sarjansa Teoria miehistä. Hän näytteli siinä parisuhdeasiantuntijaa, joka pakenee Alaskaan oman suhteensa kariuduttua. Sarja lopetettiin kahden kauden jälkeen.
Hechen 2010-luvun elokuvia ovat esimerkiksi Cedar Rapids (2011) ja Catfight (2017). Televisiossa hän näytteli 2009–2011 HBO:n sarjassa Hung sekä pääroolissa lyhyeksi jääneissä sarjoissa Save Me, Aftermath ja The Brave. Heche lainasi ääntään ensimmäisen kerran animaatioelokuvaan Superman: Doomsday, jossa hän ääninäytteli Lois Lanea.
Kirja

Heche julkaisi vuonna 2001 muistelmateoksensa Call Me Crazy, jossa hän kuvailee näyttelijänuransa taustoja, mielenterveysongelmiaan ja lapsuuden kokemuksiaan seksuaalisesta hyväksikäytöstä. Hän kertoi vuonna 2021 suunnittelevansa toista muistelmakirjaa, joka valmistui hieman ennen hänen kuolemaansa.
Yksityiselämä

Uransa alkuvuosina 1990-luvulla Heche oli parisuhteessa näyttelijä Steve Martinin sekä Fleetwood Mac -yhtyeen kitaristin Lindsey Buckinghamin kanssa. Hechen suhde koomikko Ellen DeGeneresiin vuosina 1997–2000 sai paljon julkisuutta. Lesbosuhteen paljastuminen aiheutti Hechen ja hänen äitinsä välirikon. Hechen ja DeGeneresin ero oli myös hyvin julkinen, ja Heche sai hermoromahduksen. Hän kärsi harhoista ja hänet toimitettiin psykiatriseen sairaalaan sen jälkeen, kun hän oli pyrkinyt sisälle vieraan ihmisen kotiin. Tuolloin kävi ilmi, että hän oli käyttänyt ekstaasia. Lehdistö kirjoitti suurin otsikoin Hechen romahduksesta ja yleisesti uskottiin, ettei hän enää palaisi näyttelemään. Heche kuitenkin toipui ja onnistui elvyttämään uransa.
Vuosina 2001–2007 Heche oli naimisissa kuvaaja Coleman Laffoonin kanssa. Heidän poikansa Homer syntyi vuonna 2002. Hechen ja DeGeneresin eron on huhuttu johtuneen Laffoonista. Teoria miehistä -sarjan kuvauksissa Heche rakastui vastanäyttelijäänsä James Tupperiin. Pari seurusteli vuodet 2007–2018. Heille syntyi Atlas-poika maaliskuussa 2009.
Heche on kertonut alkaneensa käydä terapiassa Another World -sarjan kuvausten aikoihin, kun lapsuuden traumat olivat alkaneet nousta pintaan kuuluisuuden myötä. Hän pakeni vaikeita kokemuksiaan yhä enemmän myös päihteisiin ja loi itselleen alter egon Celestian, jota kuvaili Jumalan reinkarnaatioksi.
Elokuussa 2022 Heche joutui auto-onnettomuuteen, kun hän ajoi kovalla ylinopeudella talon seinästä läpi. Kolarissa hän sai vakavia vammoja, ja aivovammojen vuoksi hänet julistettiin aivokuolleeksi. Tapauksesta aloitettiin rikostutkinta, sillä Hechen epäiltiin ajaneen autoa kokaiinin ja mahdollisesti myös fentanyylin vaikutuksen alaisena. Myöhemmässä ruumiinavauksessa paljastui, ettei hänellä ollut elimistössään kokaiinia tai muitakaan huumeita kolarihetkellä. Heche kuoli 11. elokuuta, kun hänet todettiin aivokuolleeksi ja julistettiin samalla virallisesti kuolleeksi Kalifornian lain mukaisesti. Heche oli kuollessaan 53-vuotias.
Arzamas

| Arzamas Арзама́с |
| --- | --- |
 Näkymä Arzamasiin
 lippu:  vaakuna
 Nižni Novgorodin alue Venäjällä, alla kaupungin sijainti alueella
 Arzamas
 Koordinaatit: 55°28′N, 43°52′E 
Valtio:  Venäjä
Alue:  Nižni Novgorod
Perustettu:  1578
Kaupungiksi:  1781
Pinta-ala:  
 – Kokonaispinta-ala:  41,7 km²
Väkiluku (2006):  106 824
 – Väestötiheys:  2562 as./km²
Aikavyöhyke:  UTC+3 (MSK)
 
 www.arzamas.org 
Infobox OKVirheellinen NIMI-arvo: 
Keskusta 1800-1900-lukujen vaihteessa
Arzamas on kaupunki Nižni Novgorodin alueella Venäjällä. Kaupungin asukasluku vuonna 2010 oli noin 108 000.
Arzamasin teollisuus valmistaa instrumentteja, radioita, panssaroituja miehistönkuljetusvaunuja ja muita erikoisajoneuvoja. Kaupungissa on myös tislaamo.
Historia

Iivana Julma perusti Arzamasin vuonna 1578 mordvien asuttamalle alueelle. Vuonna 1737 paikkakunnalla oli 7 000 asukasta, kun siitä tuli Moskovaan johtavan tien tärkeä kuljetuskeskus. Paikka oli tunnettu hanhien kasvatuksesta, sipulituotannosta ja nahkatyöverstaista.
Katariina Suuri antoi Arzamasille vuonna 1781 viralliset kaupunkioikeudet. 1800-luvun alkupuolella kaupungissa oli yli kaksikymmentä kirkkoa ja katedraalia. Kaupunki jouduttiin rakentamaan uudelleen 1812 Napoleonin jäljiltä. Uudelleenrakennuksessa käytettiin empiretyylistä arkkitehtuuria.
Kaupungissa toimi vuosina 1802–1862 taidemaalari Aleksandr Vasilievitš Stupinin (1776-1861) perustama Venäjän ensimmäinen maakunnallinen taidemaalauskoulu, jossa opiskelivat monet kuuluisat venäläiset taiteilijat mm. Vasili Perov.
Aiheesta muualla

Kuvia tai muita tiedostoja aiheesta Arzamas Wikimedia Commonsissa
Hallinnollinen keskus: Nižni Novgorod

Arzamas | Balahna | Bogorodsk | Bor | Gorbatov | Gorodets | Dzeržinsk | Knjaginino | Kstovo | Kulebaki | Lukojanov | Lyskovo | Navašino | Pavlovo | Pervomaisk | Perevoz | Šahunja | Sarov | Semjonov | Sergatš | Tškalovsk | Uren | Vetluga | Volodarsk | Vorsma | Vyksa | Zavolžje
Nižni Novgorodin alue
Avantgarde-jazz
Merkittäviä avantgarde-jazzin edustajia

| --- | --- |
 The Art Ensemble of Chicago  Tim Berne  Lester Bowie  Anthony Braxton  Circle (Altschuul, Braxton, Corea, Holland)  Don Cherry  Ornette Coleman  John Coltrane (myöhäinen tuotanto)  Eric Dolphy  Dave Holland  Theo Jörgensmann :  Peter Kowald  Steve Lacy  Charles Mingus  David Murray  Evan Parker  Sun Ra  Sam Rivers  Max Roach  Pharoah Sanders  Archie Shepp  James Blood Ulmer  Edward Vesala  John Zorn